༢༠༡༡ལོའི་ཟླ༡༠པར།ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པ་ཞིབ་འཇུག་གླིང་གིས་གདན་ཞུ་བྱས་པ་ལྟར།ཁོང་གིས་སློབ་གླིང་དེར་བོད་རིག་པའི་སྐོར་གྱི་མུ་འབྲེལ་འཆད་ཁྲིད་གནང་བ་སྟེ།བོད་ཀྱི་གསོ་བ་རིག་པའི་ཁྲོད་ཀྱི་མི་ཆོས་ཀྱི་ལྟ་བ་དང་འབྲེལ་ནས་ཆོས་རིག་དང་ཚན་རིག་བར་གྱི་འགལ་འབྲེལ་གླེང་བཞེས་པ་དང་།བོད་ཀྱི་རྣམ་ཐར་རྩོམ་རིག་ལས་རང་རྣམ་དང་འབྲེལ་ནས་བོད་རིག་པ་དང་མི་ཆོས་རིག་གནས་སྐོར་གླེང་བཞེས་པ་དང་།རྒྱུད་བཞིལས་བུད་མེད་དང་རོ་ཙའི་སྐོར།བོད་ཀྱི་གསོ་བ་རིག་པའི་བསྟན་བཅོས་སྔ་མའི་ཁྲོད་ཀྱི་ཕ་དབང་ལམ་ལུགས་དང་།ཕོ་མཆོག་མོ་དམན་གྱི་ལྟ་གྲུབ།བུད་མེད་ལ་སྡང་བའི་བསམ་བློའི་སྐོར་གླེང་བཞེས་པ་དང་།ཆོས་ལུགས་དང་ཚན་རིག་ལས་འཕྲོས་པའི་བོད་ལུགས་གསོ་རིག་ཁྲོད་ཀྱི་རྩ་ལམ་དང་འབྲེལ་པའི་རྩོད་གཞི་སྐོར་གླེང་བབཅས་ཁག་བཞི་རུ་ཕྱེ་ནས་འཆད་ཁྲིད་རྒྱ་ཆེན་པོ་གནང་།རྩོམ་འགན་པ།རྟ་མགྲིན